**Правилник за изменение и допълнение**

**на Устройствения правилник на Главна дирекция "Гражданска въздухоплавателна администрация"**

*(Загл. изм. - ДВ, бр. 29 от 2000 г.) Издаден от министъра на транспорта, обн., ДВ, бр. 37 от 22.04.1999 г., изм. и доп., бр. 29 от 7.04.2000 г., бр. 62 от 28.07.2000 г., в сила от 28.07.2000 г., бр. 90 от 19.10.2001 г., изм., бр. 64 от 18.07.2003 г., изм. и доп., бр. 77 от 3.09.2004 г., бр. 60 от 25.07.2006 г., бр. 44 от 5.06.2007 г., бр. 101 от 18.12.2009 г., бр. 29 от 16.04.2010 г., в сила от 16.04.2010 г., бр. 56 от 24.07.2012 г.*

**§ 1.** В чл.2, ал.2 думата „Русе“ се заличава.

**§ 2.** В чл. 4а думата „контролен“ се заменя с „надзорен“.

**§ 3**. В чл. 5 след думата „transport“ се добавят „information technologies and communications“.

**§ 4**. В чл.6, ал.2 се изменя така :

„(2) Главна дирекция "Гражданска въздухоплавателна администрация" е с обща численост на персонала 111 щатни бройки и има следната структура:

 1. главен директор - 1;

 2. главен секретар - 1;

 3. дирекция "Финансово-стопански дейности и административно обслужване" - 13;

 4. дирекция "Авиационна безопасност" – 44;

 5. дирекция „Аеронавигационно обслужване, търсене и спасяване при авиационни произшествия“ - 24

 6. дирекция "Регулиране, международно сътрудничество и авиационна сигурност" - 28.

 **§ 5**. Чл. 11а се изменя така :

„Чл.11а (1) Общата администрация изпълнява функции по осигуряването на дейността на главния директор на ГД "ГВА" и на специализираната администрация относно:

1. финансово-стопанско обезпечаване;

2. техническо и финансово-кадрово осигуряване;

3.информационно обслужване;

4. деловодно обслужване;

5. управление на собствеността.

(2)Общата администрация е организирана в дирекция "Финансово-стопански дейности и административно обслужване".

(3) Дирекцията по ал. 2:

1. организира и контролира финансовата дейност, счетоводната отчетност и вътрешния финансов контрол;

2. изготвя проекта на бюджет на главната дирекция;

3. изготвя счетоводните отчети и следи за правилното разходване на средствата съгласно утвърдения бюджет;

4. подпомага главния директор в управлението на финансовите ресурси, като:

а) осъществява предварителен контрол за законосъобразността на всички документи и действия, свързани с финансовата дейност;

б) осъществява проверки преди вземане на решения за поемане на задължения или за извършване на разходи;

5. оказва съдействие на главния директор по прилагането на Закона за обществените поръчки;

6. организира и участва в годишната инвентаризация;

7. организира и контролира административното обслужване;

8. организира и контролира деловодната дейност, в т. ч. документооборот, архив и съхраняване на ведомствените документи;

9. организира и контролира правилното използване, стопанисване и управление на собствеността на главната дирекция;

10. организира функционирането и поддържа автоматизираната информационна инфраструктура на главната дирекция - локални мрежи, комуникационно оборудване, компютърна техника и софтуер;

11. подготвя, поддържа и периодично осъвременява страницата на главната дирекция в интернет;

12. организира и осъществява материално-техническото снабдяване на главната дирекция с оборудване, резервни части и консумативи, като планира, осигурява и контролира финансовото обезпечаване на дирекциите от специализираната администрация;

13. организира кадровото и финансово осигуряване, отговаря за кариерното развитие на персонала на ГД ГВА и неговото обучение, и подпомага дейността на дирекция „Регулиране, международно сътрудничество и авиационна сигурност“ по чл.12, ал.5, т.5;

14. изпълнява и други функции, възложени от главния директор.

 **§ 6**. В чл.12 се правят следните изменения и допъленения :

1. Ал. 2 се изменя така :

„(2)Специализираната администрация е организирана в дирекция "Авиационна безопасност", дирекция „Аеронавигационно обслужване, търсене и спасяване при авиационни произшествия“ и дирекция "Регулиране, международно сътрудничество и авиационна сигурност".

 2. Ал. 3 се изменя така :

„ (3) Дирекция "Авиационна безопасност ":

1. изготвя експертни становища, доклади, анализи и препоръки по въпроси, свързани с осигуряването на изискващото се равнище на безопасност на гражданското въздухоплаване;

2. участва в подготовката на проекти на подзаконови нормативни актове в областта на гражданското въздухоплаване, както и спецификации, указания, правила и процедури;

3. извърша необходимите действия в съответствие с компетентността на ГД "ГВА", свързани с издаването на лицензи, разрешения, разрешителни, свидетелства, удостоверения и одобрения;

4. контролира гражданското въздухоплаване и гражданските въздухоплавателни средства;

5. утвърждава и контролира изпълнението на актове, регламентиращи подготовката, организацията, провеждането и отчитането на въздухоплавателната дейност, технологични и технически документи, програми, планове, доклади и анализи, в съответствие с изискванията на ЗГВ и подзаконовите нормативни актове;

6. разследва инциденти;

7. контролира гражданските летища, летателни площадки, и други летищни съоръжения, както и самолетообслужващата техника;

8. дава становище пред главния директор относно публикуването на данни в Сборника за аеронавигационна информация и публикация на Република България;

9. осъществява координация между ведомствата и юридическите лица в областта на гражданското въздухоплаване във връзка с безопасността на полетите;

10. организира и изпълнява дейности по лицензиране на оператори по наземно обслужване или самообслужване в съответствие с изискванията на ЗГВ и подзаконовите нормативни актове;

11. води регистри в случаите, предвидени от закон;

12. поддържа и развива системата за управление на качеството в ГД "ГВА";

13. организира и координира разработването, осъвременяването и прилагането на процедурите по качество в ГД "ГВА";

14. организира и координира провеждането на независима оценка на системата по т. 12;

15. изпълнява и други функции, възложени от главния директор.

Ал.4 се изменя така :

(4) дирекция „Аеронавигационно обслужване, търсене и спасяване при авиационни произшествия“ :

1. изготвя проекти на експертни становища, доклади, анализи и препоръки и участва в подготовката на проекти на подзаконови нормативни актове по въпроси, свързани с аеронавигационното обслужване, търсене и спасяване при авиационни произшествия;

2.контролира аеронавигационните и други съоръжения, свързани с гражданското въздухоплаване;

3. извършва необходимите действия в съответствие с компетентността на ГД "ГВА", свързани с издаването на лицензи, разрешения и удостоверения по отношение дейността аеронавигационното обслужване, търсене и спасяване при авиационни произшествия ;

4. дава становище пред главния директор относно публикуването на данни в Сборника за аеронавигационна информация и публикация на Република България;

5. осъществява координация между ведомствата и юридическите лица в областта на аеронавигационното обслужване, търсене и спасяване при авиационни произшествия гражданското въздухоплаване във връзка с и безопасността на полетите;

6. извършва проверки за безопасна и ефективна работа на доставчиците на аеронавигационно обслужване, предоставящи услуги в обслужваното въздушно пространство на Република България;

7. извършва проверки и подготвя становища на главния директор във връзка с издаване на свидетелство за извършване на аеронавигационно обслужване на кандидатите за доставчици на аеронавигационно обслужване за всеки тип аеронавигационни услуги;

8. участва в проверки на доставчика на аеронавигационно обслужване за съответствие с изискванията, при които е издадено свидетелството;

9. изготвя становища до главния директор във връзка с признаването на свидетелства за извършване на аеронавигационно обслужване, издадени от чужди национални органи за контрол за осигуряване на аеронавигационно обслужване;

10. изготвя мотивирано предложение за частично делегиране на функциите по осъществяване на проверки и контрол на доставчиците на аеронавигационно обслужване на чужди национални органи за контрол;

11. изготвя годишни доклади за дейността на Главна дирекция "Гражданска въздухоплавателна администрация" като национален надзорен орган;

12. предлага мотивирано на главния директор отнемане на свидетелства за извършване на аеронавигационно обслужване;

13. участва в изготвянето на проекти на нормативни актове във връзка с безопасната и ефективна работа на доставчиците на аеронавигационно обслужване;

14. при денонощен режим на работа заедно с Изпълнителна агенция "Морска администрация" поддържа сили и средства в съвместния авиационен и морски координационен център за търсене и спасяване при авиационни произшествия, като в случаите на авиационни произшествия ръководи и координира операции по търсене и спасяване на човешки живот и оказва помощ на търпящи бедствие въздухоплавателни средства във въздушното пространство на Република България и на нейната сухоземна територия, както и в българския морски отговорен район за търсене и спасяване при авиационни произшествия и във вътрешните водни пътища на Република България;

15. изпълнява и други функции, възложени от главния директор.

4. Създава се нова ал.5 :

 „(5) Дирекция „Регулиране, международно сътрудничество и авиационна сигурност“ :

1. оказва правно съдействие на ръководството на администрацията за законосъобразното изпълнение на нейните функции, като разработва и предлага решения на правни проблеми, свързани с дейността на главната дирекция;

2. осъществява процесуалното представителство на главната дирекция;

3. изготвя договори във връзка с дейността на главната дирекция и осъществява контрол по изпълнението на сключените договори;

4. разработва проекти на нормативни актове;

5.организира и реализира цялостната дейност по трудовите и служебните правоотношения в администрацията;

6. организира и осъществява цялостната дейност по лицензиране на въздушните превозвачи;

7. организира и осъществява дейностите по глава Х „В“ ЗГВ „Процедура за определяне размера на летищните такси на летище с годишен трафик над 5 милиона превозени пътници или на летище с най-голям брой пътнически превози на територията на Република България“;

8. разглежда и се произнася по жалбите на пътниците съгласно ЗГВ и Регламент № 261на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91;

9. координира връзките с обществеността;

10. организира и осъществява дейността на ГД "ГВА" във връзка с изпълнението на задълженията, произтичащи от международните договори, страна по които е Република България, и членството й в организации в областта на гражданското въздухоплаване;

11. координира конкретното изпълнение от ГД "ГВА" на задълженията, произтичащи от членството на Република България в Европейския съюз и специализираните международни организации;

12. организира и изпълнява дейности по осигуряването на достъпа до пазара на въздушни превозвачи;

13.защитава икономическите и търговските интереси на българските потребители и авиационни оператори по отношение на практиката и политиката на прилагане на едностранни ограничителни търговски или икономически действия, като при необходимост прави предложения пред министъра на транспорта, информационните технологии и съобщенията за въвеждане при всеки един конкретен случай на подходящи мерки;

14. разработва предложения до министъра на транспорта, информационните технологии и съобщенията за сключване, присъединяване, ратифициране, денонсиране и изменяне на международни договори в областта на гражданското въздухоплаване и за членство и участие в специализирани международни организации и инициативи;

15. издава разрешения за полети в съответствие със ЗГВ и подзаконовите нормативни актове по прилагането му;

16. контролира физическите и юридическите лица във връзка с икономическите аспекти на безопасността в гражданското въздухоплаване;

17. изготвя експертни становища, доклади, анализи и препоръки по въпроси, свързани с осигуряването на изискващото се равнище на сигурност на гражданското въздухоплаване;

18. контролира физическите и юридическите лица във връзка със сигурността

19. изготвя проекти на експертни становища, доклади, анализи и препоръки и участва в подготовката на проекти на подзаконови нормативни актове по въпроси, свързани с постигане на сигурността на гражданското въздухоплаване;

20. осъществява координация между ведомствата и юридическите лица в областта на гражданското въздухоплаване във връзка със сигурността на полетите;

21. поддържа единна база данни и издава идентификационни карти и пропуски на физически и юридически лица, както и на моторни превозни средства за достъп до зоните за сигурност на гражданските летища за обществено ползване;

22. изпълнява и други функции, възложени от главния директор.

**§ 7.** В чл. 20а се правят следните изменения :

1. Ал.1 се изменя така :

„(1) На инспекторски длъжности в специализираната администрация за целите на инспектирането на летателната експлоатация, летателните дейности, извън търговския въздушен превоз и дейности по лицензиране на авиационен персонал се назначават лица, които:

 1. са с висше образование и авиационна квалификация;

 2. притежават професионален опит и практика съгласно предвиденото в Приложение II (Част ARO), подчаст GEN, Раздел II на Регламент (ЕС) 965/2012 на Комисията от 5 октомври 2012 година за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета. „

2. В ал.3, т.2 се изменя така :

„2. професионален опит и практика съгласно предвиденото в Раздел Б на Регламент (ЕС) № 1321/2014 на Комисията от 26 ноември 2014 г. относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи и всички актове, свързани с изменението и допълнението му.“

**Ивайло Московски**

*Министър на транспорта,*

*информационните технологии и съобщенията*